CELEX: 32007D0017
Language: hu
Date: 2006-12-22 00:00:00
Title: A Bizottság határozata ( 2006. december 22. ) a létesítményeknek a baromfi és a keltetőtojás Közösségen belüli kereskedelme tekintetében való jóváhagyására vonatkozó terveknek a 90/539/EGK tanácsi irányelv értelmében történő jóváhagyásáról (az értesítés a C(2006) 6842. számú dokumentummal történt)   (EGT vonatkozású szöveg)

12.1.2007   
            
            
               HU
            
            
               Az Európai Unió Hivatalos Lapja
            
            
               L 7/33
            
         
      A BIZOTTSÁG HATÁROZATA
   
   (2006. december 22.)
   a létesítményeknek a baromfi és a keltetőtojás Közösségen belüli kereskedelme tekintetében való jóváhagyására vonatkozó terveknek a 90/539/EGK tanácsi irányelv értelmében történő jóváhagyásáról
   (az értesítés a C(2006) 6842. számú dokumentummal történt)
   (EGT vonatkozású szöveg)
   (2007/17/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésére,
   tekintettel Bulgária és Románia csatlakozási szerződésére és különösen annak 4. cikke (3) bekezdésére,
   tekintettel Bulgária és Románia csatlakozási okmányára és különösen annak 56. cikkére,
   tekintettel a baromfi és keltetőtojás Közösségen belüli kereskedelmére és harmadik országból történő behozatalára irányadó állat-egészségügyi feltételekről szóló, 1990. október 15-i 90/539/EGK tanácsi irányelvre (1), és különösen annak 3. cikke (2) és (3) bekezdésére,
   mivel:
   
               (1)
            
            
               A 90/539/EGK tanácsi irányelv megállapítja a baromfi és keltetőtojás Közösségen belüli kereskedelmére és harmadik országból történő behozatalára irányadó állat-egészségügyi feltételeket. Az említett irányelv értelmében a tagállamok által benyújtott, a létesítményeknek a baromfi és a keltetőtojás Közösségen belüli kereskedelme tekintetében való jóváhagyására vonatkozó terveket a Bizottság hagyja jóvá.
            
         
               (2)
            
            
               A létesítményeknek a baromfi és a keltetőtojás Közösségen belüli kereskedelme tekintetében való jóváhagyására vonatkozó tervek jóváhagyásáról szóló, 2004. december 3-i 2004/835/EK határozat (2) jóváhagyta a jelenlegi tagállamok – kivéve Luxemburg – által benyújtott terveket. Az említett határozat melléklete felsorolja azokat a tagállamokat, amelyek tervét jóváhagyták.
            
         
               (3)
            
            
               Bulgária és Románia 2007. január 1-jén csatlakozik a Közösséghez. Ennek megfelelően e két ország is benyújtotta jóváhagyásra a létesítményeknek a baromfi és a keltetőtojás Közösségen belüli kereskedelme tekintetében való jóváhagyására vonatkozó terveit.
            
         
               (4)
            
            
               A Bulgária és Románia által benyújtott, és értékelésük során megfogalmazott javaslatok nyomán módosított tervek megfelelnek a 90/539/EGK irányelvben meghatározott kritériumoknak, és azok eredményes végrehajtása esetén lehetővé teszik az említett irányelvben meghatározott célkitűzések elérését, ezért azokat jóvá kell hagyni.
            
         
               (5)
            
            
               A közösségi jogszabály pontosságának érdekében a 2004/835/EK határozatot hatályon kívül kell helyezni, és annak helyébe e határozatnak kell lépnie.
            
         
               (6)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A Bulgária által 2006. október 9-én jóváhagyásra benyújtott, a létesítményeknek a baromfi és a keltetőtojás Közösségen belüli kereskedelme tekintetében való jóváhagyására vonatkozó terv jóváhagyást nyert.
   2. cikk
   A Románia által 2006. október 5-én jóváhagyásra benyújtott, a létesítményeknek a baromfi és a keltetőtojás Közösségen belüli kereskedelme tekintetében való jóváhagyására vonatkozó terv jóváhagyást nyert.
   3. cikk
   A mellékletben szerepelnek azok az országok, amelyeknek a létesítményeknek a baromfi és a keltetőtojás Közösségen belüli kereskedelme tekintetében való jóváhagyására vonatkozó terve jóváhagyást nyert.
   4. cikk
   A 2004/835/EK határozatot hatályon kívül kell helyezni.
   5. cikk
   Ez a határozat Bulgária és Románia csatlakozási szerződése hatálybalépésének feltételével és időpontjától alkalmazandó.
   6. cikk
   Ennek a határozatnak a tagállamok a címzettjei.
   
      Kelt Brüsszelben, 2006. december 22-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 303., 1990.10.31., 6. o. A legutóbb a 2003-as csatlakozási okmánnyal módosított irányelv.
   
      (2)  HL L 360., 2004.12.7., 28. o.
   
      MELLÉKLET
      
         
            „MELLÉKLET
            A 3. cikkben említett tagállamok jegyzéke
            
                        Kód
                     
                     
                        Tagállam
                     
                  
                        AT
                     
                     
                        Ausztria
                     
                  
                        BE
                     
                     
                        Belgium
                     
                  
                        BG
                     
                     
                        Bulgária
                     
                  
                        CY
                     
                     
                        Ciprus
                     
                  
                        CZ
                     
                     
                        Cseh Köztársaság
                     
                  
                        DE
                     
                     
                        Németország
                     
                  
                        DK
                     
                     
                        Dánia
                     
                  
                        EE
                     
                     
                        Észtország
                     
                  
                        EL
                     
                     
                        Görögország
                     
                  
                        ES
                     
                     
                        Spanyolország
                     
                  
                        FI
                     
                     
                        Finnország
                     
                  
                        FR
                     
                     
                        Franciaország
                     
                  
                        HU
                     
                     
                        Magyarország
                     
                  
                        IE
                     
                     
                        Írország
                     
                  
                        IT
                     
                     
                        Olaszország
                     
                  
                        LV
                     
                     
                        Lettország
                     
                  
                        LT
                     
                     
                        Litvánia
                     
                  
                        MT
                     
                     
                        Málta
                     
                  
                        NL
                     
                     
                        Hollandia
                     
                  
                        PL
                     
                     
                        Lengyelország
                     
                  
                        PT
                     
                     
                        Portugália
                     
                  
                        RO
                     
                     
                        Románia
                     
                  
                        SE
                     
                     
                        Svédország
                     
                  
                        SI
                     
                     
                        Szlovénia
                     
                  
                        SK
                     
                     
                        Szlovákia
                     
                  
                        UK
                     
                     
                        Egyesült Királyság”